sagorsarker/bangla-wikipedia huggingface dataset:
নাভেদ আঞ্জুম

নাভেদ আঞ্জুম (; জন্ম: ২৭ জুলাই, ১৯৬৩) পাঞ্জাবের লাহোর এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের শুরুরদিক থেকে শুরু করে ১৯৯০-এর দশকের সূচনালগ্ন পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন।
১৯৭৯-৮০ মৌসুম থেকে ১৯৯৮-৯৯ মৌসুম পর্যন্ত নাভেদ আঞ্জুমের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে দুইটিমাত্র টেস্টে ও তেরোটি একদিনের আন্তর্জাতিকে অংশগ্রহণ করেছেন নাভেদ আঞ্জুম। ২৩ নভেম্বর, ১৯৮৯ তারিখে ফয়সলাবাদে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৬ অক্টোবর, ১৯৯০ তারিখে একই মাঠে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। পাকিস্তান ক্রিকেট বোর্ডে যুক্ত হন। ২০০১ সালে কানাডায় অনুষ্ঠিত আইসিসি ট্রফি প্রতিযোগিতায় সংযুক্ত আরব আমিরাত জাতীয় ক্রিকেট দলের কোচের দায়িত্বে ছিলেন।
এরপূর্বে ফয়সলাবাদ রিজিওন্যাল দলকে প্রশিক্ষণ দেয়াসহ বিশেষ প্রাধিকারপ্রাপ্ত ফয়সলাবাদ উল্ভস দলকেও প্রশিক্ষণ দেন। বর্তমানে তিনি মুলতান রিজিওন ক্রিকেট দলের প্রধান কোচের দায়িত্ব পালন করছেন।
আশরাফ উল মাদারিস

আশরাফ উল মাদারিস (পূর্ণ নাম ) পাকিস্তানের পাঞ্জাবের ওকারাতে অবস্থিত ইসলামী পড়ালেখার জন্য একটি ইসলামী প্রতিষ্ঠান। এখানে ম্যাট্রিকুলেশন থেকে শুরু করে স্নাতকোত্তর ডিগ্রি পর্যন্ত অধ্যয়ন করা যায়। মাদ্রাসাটি তানজীম উল মাদারিস আহলে সুন্নাত পাকিস্তানের সাথে সম্পর্কিত। যার ডিগ্রি পাকিস্তান উচ্চ শিক্ষা কমিশন কর্তৃক মাস্টার্স সমমান স্বীকৃত। ১৪তম শতাব্দীর সুফি সাধক আশরাফ জাহাঙ্গীর সেমনানির নামানুসারে এটির নামকরণ করা হয়েছে। এটি ১৯৫৪ সালে পণ্ডিত ও বক্তা গোলাম আলী উকাড়বী প্রতিষ্ঠা করেন।
আইএফআইসি ব্যাংক সাহিত্য পুরস্কার

আইএফআইসি ব্যাংক সাহিত্য পুরস্কার বাংলাদেশের আইএফআইসি ব্যাংক ব্যাংক লিমিটেড-এর পৃষ্ঠপোষকতায় ২০১১ খ্রিষ্টাব্দে প্রবর্তিত হয়। বাংলা ভাষা ও সাহিত্যের সমসাময়িক জীবিত লেখকদের সৃজনশীল সাহিত্যকে উৎসাহিত করতে এই পুরস্কারের প্রচলন করা হয়। এর অর্থমুল্য বাংলাদেশের সাহিত্যের পুরস্কারের সবচেয়ে বেশি।
সংস্কৃতি ক্ষেত্রে আজীবন অবদানের জন্য এই সম্মাননা দেওয়া হচ্ছে।
অর্জিত প্রতিরক্ষা

মানবদেহে যে প্রতিরক্ষা ব্যবস্থা জন্মের পর থেকে আসে না বরং জন্মের পর কোনো জীবাণুর বিরুদ্ধে সাড়া হিসেবে অথবা ভ্যাক্সিন প্রয়োগের ফলে সৃষ্টি হয় তা হলো অর্জিত প্রতিরক্ষা ব্যবস্থা। এই প্রতিরক্ষা ব্যবস্থা দুই রকম। যথাঃ সক্রিয় প্রতিরক্ষা ও অক্রিয় প্রতিরক্ষা। 
এই ধরনের অর্জিত প্রতিরক্ষা ব্যবস্থায় দেহের কোষ এন্টিবডি উৎপন্ন করতে সক্ষম হয় ও সক্রিয়ভাবে অংশ নেয়। এ ধরনের প্রতিরক্ষা দীর্ঘদিন থাকে কিংবা আজীবন থাকে। কিন্তু সাড়া ধীরে দেয়। দেহকোষ অনিচ্ছাকৃত জীবাণুর সংস্পর্শে আসায় সংক্রমণ ঘটার ফলে জীবাণুর বিরুদ্ধে যে সক্রিয় প্রতিরক্ষা গড়ে ওঠে তা হলো প্রাকৃতিক সক্রিয় প্রতিরক্ষা। অন্যদিকে, ভ্যাক্সিন প্রয়োগের পর যদি জীবাণুর বিরুদ্ধে দেহে সক্রিয় প্রতিরক্ষা গড়ে ওঠে তবে তা হলো কৃত্তিম সক্রিয় প্রতিরক্ষা।
এ ধরনের অর্জিত প্রতিরক্ষা ব্যবস্থায় এন্টিবডি সরবরাহ করা হয়। এটি হতে পারে এক ব্যক্তি থেকে অপর ব্যক্তিতে এন্টিবডি সরবরাহ। এটির ক্রিয়াকাল সর্বোচ্চ ৩-৪ মাস তবে এটি তাৎক্ষণিক সাড়া প্রদান করে। মানবদেহে অমরা এর মাধ্যমে এন্টিবডি মায়ের শরীর থেকে শিশুর শরীরে প্রবেশ করে। যা কয়েক সপ্তাহ টিকে থাকে। এরপরে শিশুরদেহে আপনাআপনি এন্টিবডি তৈরির জন্য নিজস্ব প্রতিরক্ষাতন্ত্র গড়ে উঠে। এ ধরনের অক্রিয় প্রতিরক্ষাকে প্রাকৃতিক অক্রিয় প্রতিরক্ষা হিসেবে সম্বোধন করা হয়৷ আবার এর বিপরীতে আরেক ধরনের অক্রিয় প্রতিরক্ষা ব্যবস্থা আছে যাতে ইঞ্জেকশনের মাধ্যমে দেহে এন্টিবডি প্রবেশ করানো হয়৷ ক্ষতিকর রোগের আক্রমণ ঘটলে ঐ মুহূর্তে সঠিক চিকিৎসার জন্য এরূপ প্রতিরক্ষা ব্যবস্থা গড়ে তোলা হয়৷ উদাহরণস্বরূপ, কোনো সুস্থ ব্যক্তির সিরাম রোগাক্রান্ত ব্যক্তির শরীরে প্রবেশ করিয়ে শরীর নীরোগ পদ্ধতি। 
Major Histocompatibility Complex (MHC) পরিচয়বিহীন কোনো এন্টিজেন প্রথম ও দ্বিতীয় প্রতিরক্ষা স্তর অতিক্রম করে দেহে প্রবেশ করে তখন থেকে অর্জিত প্রতিরক্ষা ব্যবস্থা শুরু হয়। এন্টিজেন শরীরে প্রবেশের পর ফ্যাগোসাইটিক কোষসমূহ (যেমনঃ নিউট্রোফিল ও ম্যাক্রোফেজ) সারাদেহে প্রবাহিত হয়ে যায় এবং যে ক্ষতিকর অণুজীবকে সামনে পায় তাকে গ্রাস করে পরিপাক করে ফেলে৷ এ পরিপাককৃত পদার্থের কিছু কণা ম্যাক্রোফেজের কোষঝিল্লিতে MHC অংশে বাহিত হয়। ফলে হেলপার টি কোষ সতর্ক হয়ে যায়। এভাবে লসিকা গ্রন্থির বি কোষের মতো ম্যাক্রোফেজ Antigen Presenting Cell (APC) হিসেবে কাজ করে। এরপর এন্টিজেনের জন্য নির্দিষ্ট হেলপার T কোষ না পাওয়া পর্যন্ত T কোষ এন্টিজেনকে বহন করে। এরপরে সঠিক টি কোষ পাওয়ার পর সক্রিয় হেলপার টি কোষ রাসায়নিক পদার্থ ক্ষরণ করে নির্দিষ্ট এন্টিজেনের নির্দিষ্ট বি কোষ ও সাইটোটক্সিক টি কোষকে এন্টিজেন আটকানোর জন্য উদ্দীপ্ত করে। অতঃপর নির্দিষ্ট বি কোষ ও টি কোষগুলো সক্রিয় হয়ে সংখ্যাবৃদ্ধি শুরু করে৷ এর ফলে লিম্ফোসাইট ক্লোন গড়ে ওঠে। ক্লোনে দুই ধরনের কোষ গঠিত হয়৷ এক ধরনের কোষ এন্টিজেনের বিরুদ্ধে সক্রিয় হয়ে দেহরক্ষার উদ্দেশ্যে অগ্রসর হয় ও আরেক ধরনের কোষ সেই এন্টিজেনকে মনে রাখে যেন পরবর্তীকালে সেই এন্টিজেন পুনরায় আক্রমণ করলে তাকে প্রতিহত করা সহজ হয়৷ এই কোষকে স্মৃতি কোষ বলা হয়। 
What you need to know about acquired immunity
উচ্চ মাধ্যমিক জীববিজ্ঞান ২য় পত্র
খায়রুন্নেসা খাতুন

খায়রুন্নেসা খাতুন (১৮৮০-১৯১২) এর জন্ম পূর্ব বাংলায়। উনবিংশ শতাব্দীর পশ্চাৎপদ বাঙালি মুসলিম নারীসমাজে ব্যতিক্রমী ও অনন্য প্রতিভার অধিকারী। ‘খয়ের খাহ্ মুনসী’ ছদ্মনামে নবনূর ও অন্যান্য পত্রিকায় লেখালেখি করেছেন। অসাম্প্রদায়িক চেতনার অধিকারী খায়রুন্নেসা সাম্রাজ্যবাদ ও ঔপনিবেশিক শাসন-বিরোধী আন্দোলনে নারীসমাজকে উদ্দীপ্ত করতে তাঁর প্রবন্ধ বিশেষ ভূমিকা রাখে। স্বদেশি আন্দোলন, অসহযোগ আন্দোলন বঙ্গভঙ্গ-রদ আন্দোলনে তাঁর প্রবন্ধ নারীসমাজে আলোড়ন তোলে। প্রবন্ধে তাঁর আহ্বান : ‘কি হিন্দু কি মুসলমান সকলের পক্ষেই রাজনৈতিক আন্দোলন সমান প্রয়োজনীয়। এ জন্যই দেখা যাইতেছে যে, আজকাল হিন্দু মুসলমান পরস্পরের হাত ধরিয়া রাজনৈতিক আন্দোলনে প্রবৃত্ত হইয়াছেন।’
তিনি দেশীয় শিল্প পুনরুজ্জীবনের জন্য দেশি গরুর দুধ, আখের বা গুড়ের চিনি, বিদেশি চুরুট বর্জনসহ সিগারেটের নেশা ত্যাগ করার পরামর্শ দিয়েছেন। নারীকে স্বদেশি আন্দোলনে অংশগ্রহণের আহ্বান জানিয়ে তিনি লিখেছেন : ‘ তোমরা চিরনিদ্রায় নিদ্রিত থাকলে এই দরিদ্র ভারতের আর কোন উপায় নেই। এখন আমাদের ঘুম ভাঙ্গার সময় হয়েছে।
কাজী সানাউল্লাহ পানিপতি

কাজী মুহাম্মদ সানাউল্লাহ পানিপতি (বা অন্য বানানে পরিলক্ষিত ছানাউল্লাহ পানিপথী) (আরবি : قاضی محمد ثناء اللہ بأنى بتى ; উর্দু :قاضی محمد ثناء اللہ پانی پتی ইংরেজি:"Kazi Muhammad Sana Ullah Panipati") একজন ইসলামিক পণ্ডিত ; তিনি ছিলেন তাঁর সময়ের একজন মহান কাজী (বিচারপতি), মুহাদ্দিস, গবেষক ও বিশিষ্ট মুফাসসির তথা আল-কুরআনের ভাষ্যকার।
তিনি ১১৪৩ হিজরি মুতাবেক ১৭৩১ বা ১৭৩২ খ্রিস্টাব্দে পানিপতে (পূর্ব পাঞ্জাব) জন্ম গ্রহণ করেন।
কাজী সানাউল্লাহ পানিপতী শায়খ জালালুদ্দিন কাবিরুল আওলিয়া পানিপতি (রহ)-এর বংশধর। তাঁর পিতার নাম কাজী মুহাম্মদ হাবিবুল্লাহ উসমানী যিনি একজন মহান ধর্মীয় বিদ্বান এবং সুফি সাধক ছিলেন
কাজী সানাউল্লাহ পানিপতি ১২২৫ হিজরি মুতাবেক ২ আগস্ট ১৮১০ খ্রিস্টাব্দে মৃত্যুবরণ করেন। পানিপতেই তাকে সমাধিস্থ করা হয়।
কাজী সাহেবের তিন ছেলে ছিল।
আবুজা জাতীয় মসজিদ

আবুজা জাতীয় মসজিদ বা নাইজেরিয়ান জাতীয় মসজিদ নাইজেরিয়ার রাজধানী আবুজায় অবস্থিত। এটি নাইজেরিয়ার জাতীয় মসজিদ। মসজিদটি ১৯৮৪ সালে নির্মিত হয় এবং জামাতে নামাজের সময় ব্যতীত অমুসলিম জনগণের জন্য উন্মুক্ত।
২০১৭ সালে প্রধান ইমাম শেখ মুসা মুহাম্মদের মৃত্যুর পর প্রধান ইমামের পদটি বিলুপ্ত হয়। ২০১৭ সালের ৯ অক্টোবর, তার জায়গায় চারজন সমমর্যাদাসম্পন্ন ইমাম নিয়োগ করা হয়। শেখ আহমদ ওনিলিওউড়া, শেখ (ড.) মুহাম্মদ কবির আদম, শেখ (অধ্যাপক) ইব্রাহিম আহমদ মাকারি এবং অধ্যাপক শেহু আহমদ সাইদ গালাদানসি এই চারজন মসজিদের ইমাম হন। অধ্যাপক গালাদানসি মুর্শিদ (গ্র্যান্ড ইনস্ট্রাক্টর, আধ্যাত্মিক প্রদর্শক বা সাধারণ প্রশাসক) হন।
মসজিদটি রাজধানী আবুজার জাতীয় চার্চের আড়াআড়ি স্বাধীনতা এভিনিউতে অবস্থিত। এতে একটি গ্রন্থাগার এবং একটি সম্মেলন কক্ষ রয়েছে।
কমপ্লেক্সটিতে ৫০০ জন ধারণক্ষমতা বিশিষ্ট একটি সম্মেলন কেন্দ্র, ইসলামি কেন্দ্রের জন্য অফিস এবং ইমাম ও মুয়াজ্জিনদের আবাসিক সুবিধা রয়েছে। মসজিদটির নির্মাণকালে, এর সাধারণ ঠিকাদার ছিল লোডিজিয়ানী নাইজেরিয়া লিমিটেড এবং পরিকল্পনার পরামর্শদাতা ছিল এআইএম কনসালট্যান্টস লিমিটেড।
সিটি ব্যাংক আনন্দ আলো সাহিত্য পুরস্কার

আইএফআইসি ব্যাংক সাহিত্য পুরস্কার বাংলাদেশের আইএফআইসি ব্যাংক ব্যাংক লিমিটেড-এর পৃষ্ঠপোষকতায় ২০০৮ খ্রিষ্টাব্দে প্রবর্তিত হয়। অমর একুশে বইমেলায় প্রকাশিত বই থেকে শ্রেষ্ঠ বইয়ের লেখকদেরকে এই পুরস্কার দেওয়া হয়।
ইউরেনাসের বলয়

ইউরেনাসের বলয়গুলি (ইংরেজি: Rings of Uranus) জটিলতার দিক থেকে শনির অধিকতর বিস্তৃত বলয় মণ্ডলী এবং বৃহস্পতি ও নেপচুনের অধিকতর সরল বলয় মণ্ডলীর মাঝামাঝি। ১৯৭৭ সালের ১০ মার্চ জেমস এল. এলিয়ট, এডওয়ার্ড ডব্লিউ. ডানহ্যাম ও জেসিকা মিংক ইউরেনাসের বলয়গুলি আবিষ্কার করেন। ১৭৮৯ সালে উইলিয়াম হার্শেলও এই বলয়গুলি পর্যবেক্ষণের কথা জানিয়েছিলেন। কিন্তু এগুলি অত্যন্ত অন্ধকারাচ্ছন্ন ও অস্পষ্ট হওয়ার দরুন তিনি আদৌ ইউরেনাসের বলয় পর্যবেক্ষণ করেছিলেন কিনা তা নিয়ে আধুনিক জ্যোতির্বিজ্ঞানীদের মধ্যে মতভেদ রয়েছে।
১৯৭৮ সালের মধ্যেই ইউরেনাসের নয়টি স্বতন্ত্র বলয়কে শনাক্ত করা গিয়েছিল। ১৯৮৬ সালে "ভয়েজার ২" মহাকাশযান থেকে তোলা ছবিতে আরও দু’টি বলয় এবং ২০০৩-২০০৫ সালে হাবল স্পেস টেলিস্কোপের ছবিতে দু’টি বহিঃস্থ বলয় আবিষ্কৃত হয়। গ্রহ থেকে ক্রমবর্ধমান দূরত্বের নিরিখে ইউরেনাসের ১৩টি জ্ঞাত বলয়ের নামকরণ করা হয়েছে ১৯৮৬ইউ২আর/জেটা (ζ), ৬, ৫, ৪, আলফা (α), বিটা (β), ইটা (η), গামা (γ), ডেল্টা (δ), ল্যাম্বডা (λ), এপসিলন (ε), নিউ (ν) ও মিউ (μ)। বলয়গুলির ব্যাসার্ধ ৩৮,০০০ কিলোমিটার (১৯৮৬ইউ২আর/জেটা বলয়ের ক্ষেত্রে) থেকে ৯৮,০০০ কিলোমিটারের (মিউ বলয়ের ক্ষেত্রে)। প্রধান বলয়গুলির মধ্যবর্তী স্থানে একাধিক অতিরিক্ত অস্পষ্ট ধূলিকণার পটি ও অসম্পূর্ণ বৃত্তচাপের অস্তিত্ব থাকলেও থাকতে পারে। বলয়গুলি চরম মাত্রায় অন্ধকারাচ্ছন্ন—বলয়ের কণাগুলির বন্ড প্রতিফলন অনুপাত ২ শতাংশও অতিক্রম করে না। এগুলি সম্ভবত জলীয় বরফ এবং সেই সঙ্গে বিকিরণ-প্রক্রিয়াজাত কিছু অন্ধকারাচ্ছন্ন জৈবের দ্বারা গঠিত।
ইউরেনাসের অধিকাংশ বলয়ই অস্বচ্ছ এবং মাত্র কয়েক কিলোমিটার চওড়া। সমগ্র বলয় মণ্ডলীটিতে খুব অল্প পরিমাণেই ধূলিকণার অস্তিত্ব রয়েছে; এগুলির অধিকাংশ বস্তুই বড়ো আকারের এবং ২০ সেন্টিমিটার থেকে ২০ মিটার ব্যাস-বিশিষ্ট। কয়েকটি বলয় দৃশ্যগতভাবে সংকীর্ণ: ১৯৮৬ইউ২আর/জেটা, মিউ ও নিউ বলয় তিনটি চওড়া, অস্বচ্ছ ও ক্ষুদ্র ধূলিকণার দ্বারা গঠিত; অপরপক্ষে ল্যাম্বডা বলয়টি সংকীর্ণ ও অস্পষ্ট হলেও তাতে বৃহত্তর বস্তুরও অস্তিত্ব রয়েছে। বলয় মণ্ডলীতে ধূলিকণার আপেক্ষিক অভাবের কারণ সম্ভবত প্রসারিত ইউরেনীয় বহির্মণ্ডল থেকে বায়ুগতীয় আকর্ষণ।
মনে করা হয় যে, ইউরেনাসের বলয়গুলি অপেক্ষাকৃত নবীন এবং এগুলির বয়স ৬০ কোটি বছরের বেশি নয়। ইউরেনীয় বলয় মণ্ডলীর উৎপত্তি সম্ভবত একদা গ্রহটিকে প্রদক্ষিণকারী একাধিক প্রাকৃতিক উপগ্রহের মধ্যে সংঘাতের ফলে সৃষ্ট ধ্বংসাবশেষ থেকে। উক্ত সংঘাতের পরে উপগ্রহগুলি সম্ভবত চূর্ণবিচূর্ণ হয়ে অসংখ্য কণায় পরিণত হয়েছিল, যে কণাগুলি কঠোরভাবে সর্বাধিক সুস্থিতির ক্ষেত্রগুলিতেই সংকীর্ণ ও দৃশ্যগতভাবে ঘন বলয়ের আকারে টিকে যায়।
সংকীর্ণ বলয়গুলি কোন কৌশলে আবদ্ধ রয়েছে তা ভালোভাবে বোঝা যায় না। প্রথম দিকে মনে করা হত যে, প্রতিটি সংকীর্ণ বলয়ের এক জোড়া নিকটস্থ রাখালিয়া উপগ্রহ রয়েছে, যেগুলি সংশ্লিষ্ট বলয়টিকে নির্দিষ্ট আকারে আবদ্ধ করে রেখেছে। কিন্তু ১৯৮৬ সালে "ভয়েজার ২" মহাকাশযানটি একমাত্র ঊজ্জ্বলতম বলয়টিকে (এপসিলন) ঘিরেই এই রকম রাখালিয়া জোড় (কর্ডেলিয়া ও ওফেলিয়া) আবিষ্কার করে।
সিকিমের প্রতীক

সিকিমের প্রতীক, বর্তমানে সিকিম সরকারের সরকারী সীল হিসাবে ব্যবহৃত হয়। এটি পূর্বে নামগিয়াল হাউস এবং সিকিমের রাজ্যের অস্ত্রের কোট হিসাবে ব্যবহৃত হত। প্রতীকটি "খাম-সুম-অংডু" নামে পরিচিত"।" এটি ১৮৭৭ সালে রবার্ট টেলর দ্বারা ডিজাইন করা হয়।
ব্লেজন ১২ টি শুল্কের শৃঙ্খলের মধ্যে একটি পদ্ম রয়েছে। পদ্ম পবিত্রতার প্রতীক এবং পদ্ম সিংহাসন জ্ঞান অর্জনের প্রতীক । এটি প্রশাসনিক ক্ষমতার প্রতীকও । পদ্ম সিংহাসন বৌদ্ধ শিল্পের সবচেয়ে গুরুত্বপূর্ণ ব্যক্তিত্বের সূচনা।
সিকিম সরকার এমন একটি ব্যানার দ্বারা প্রতিনিধিত্ব করতে পারে যা একটি সাদা পটভূমিতে রাজ্যের প্রতীককে চিত্রিত করে।
এন্দুরি পিঠা

এন্দুরি পিঠা হল এক ধরনের পিঠা যা ভারতের ওড়িয়া অঞ্চলে প্রধানত তৈরি করা হয়, পাশপাশি উত্তর ও কেন্দ্রীয় অঞ্চলেও এই পিঠা প্রচলিত। এই পিঠার উপাদান হলো হলুদ পাতা, কালো জিরা, চালের গুঁড়া, নারকেল, গুঁড়, ও মাষকলাই ডাল. এন্দুরি প্রধানত প্রথমাষ্টমির সময় তৈরি করা হয়। এছাড়া মানবসা গুরুবারার সময়েও এই পিঠা তৈরি করা হয়। এটা একটা হালকা খাদ্য যা হলুদ পাতা দিয়ে মোড়ানোর ফলে ল্যাক্সাটিভ ক্রিয়া থাকে। সাধারণভাবে এন্দুরি বড় মাটির পাত্রে ভাপে তৈরি করা হয়। বাংলাদেশে তৈরি ভাপা পিঠার সাথে এই খাদ্যের রন্ধনগত মিল রয়েছে। জগন্নাথ মন্দির, পুরীতে জগন্নাথকে উৎসর্গীকৃত "শাকলা ধোপা" খাদ্যের মধ্যে এন্দুরি অন্যতম।
সর্পিল ধমনী

সর্পিল ধমনী হলো এক ধরনের ক্ষুদ্রাকৃতির ধমনী যেগুলো মাসিক চক্রের লুটিয়াল পর্যায়ে জরায়ুর এন্ডোমেট্রিয়ামে রক্ত সরবরাহ করে।
এই ধমনীর উপস্থিতি চিহ্নিত করা মাসিক চক্রের পর্যায় সনাক্তকরণের জন্য অন্যতম কৌশল।
গর্ভাবস্থায় জরায়ুতে রক্ত সরবরাহের জন্য সর্পিল ধমনী রূপান্তরিত হয়ে থাকে। এর সাথে নিম্নোক্ত বিষয়গুলো জড়িত:
সর্পিল ধমনীর শারীরবৃত্তীয় রূপান্তরে ব্যর্থতা জরায়ুস্থ ভ্রুনের বৃদ্ধির সীমাবদ্ধতা এবং প্রাক-এক্লাম্পসিয়াসহ বিভিন্ন জটিলতা সৃষ্টি করতে পারে।
দ্য সিক্ রোজ

"দ্য সিক রোজ" উইলিয়াম ব্লেক রচিত একটি ইংরেজি কবিতা। গোলাপ ও পোকাটির মাধ্যমে কবিতাটিতে বোঝানো হয়েছে কীভাবে তীব্র অভিজ্ঞতা নির্মল নিষ্কলুষতাকে শিকার করে। ১৭৯৪ সালে কবিতাটি প্রথম প্রকাশিত হয়, যখন এটির সংগ্রহ "সংস্ অফ এক্সপেরিয়েন্স" এর ৩৯ তম লেখনী হিসেবে "দ্য সিক রোজ"কে অন্তর্ভুক্ত করা হয়। কবিতাটির কথারম্ভ হল O Rose thou art sick। ব্লেক ১৭৮৯ সালের পরেই পাতাটি রচনা করেন ও রঙিন আলোকিত প্রচ্ছদ দিয়ে সীমানাগুলি অলঙ্কৃত করেছিলেন,ছবি এঁকেছিলেন যা সম্পূর্ণ তাঁর নিজস্ব প্রকাশনা ছিল। কবিতা প্রকাশনার বেশিরভাগ কাজই কবির দ্বারা গৃহীত হয়েছিল যেমন:কবিতা রচনা, চিত্রাঙ্কন, অলঙ্করণ, অন্যান্য প্রকাশনা সম্পর্কিত কাজের অগ্রগতি। প্রকাশনাটি সাধারণত ব্লেকের স্ত্রী ক্যাথেরিন করেছিলেন, এমনকি বহু ছবিতে রংও ব্লেক নিজে করেননি‌।
নাথান কারভো কবিতাটিকে বর্ণনা করেছেন "ইংরাজী ভাষার অন্যতম একটি বিভ্রান্তিকর ও হেঁয়ালিপূর্ণ কবিতা হিসেবে।" গোলাপ ও পোকাটিকে সমালোচকরা বর্ণনা করেছেন "মানবিকতার চরিত্র" হিসেবে, যদিও মাইকেল রিফাটেরে একজন মানুষের সাথে একটি পোকার সরাসরি সাম্যতা নিয়ে সন্দেহ প্রকাশ করেছেন; যখন ব্লেক একই তুলনা অমান্য ক্ষেত্রে ব্যবহার করেন, রিফাটেরে তখন বলেন, তিনি এই বিষয়টি নিয়ে পুরোপুরি স্বচ্ছ ধারণা পোষণ করেন। তা সত্ত্বেও,"পোকার উপমা থেকে প্রাপ্ত শিক্ষা মানব-অভিজ্ঞতাতেও প্রযোজ্য।"
কবিতাটির ছন্দ পরিকল্পনা হল ABCB। ছন্দ বিশ্লেষণটি বুঝতে একটু সমস্যায় পড়তে হয় কারণ সঠিক পদ্ধতির অভাব লক্ষণীয়;স্তবকগুলি অপ্রতিসম,প্রথমটির ক্রম ৫,৬,৫,৫ এবং দ্বিতীয়টির ৫,৪,৬,৫। যতিচিহ্নগুলিও অনিয়মিত:"O Rose" এর পর কোনো কমা [,] নেই,অথচ "worm" এর পর কমা [,] রয়েছে।
বেঞ্জামিন ব্রিটেন দ্বারা কবিতাটির সঙ্গীতায়ন করা হয় তাঁর ১৯৪৩ সালের "সেরেনেড ফর টেনর, হর্ন অ্যান্ড স্ট্রিংস্" এর জন্য,যেখানে এটি "এলিগি" নামক আন্দোলনকে রূপায়িত করে। সাম্প্রতিককালে, ব্রিটিশ রক ব্যান্ড অ্যাম্পলিফায়ার ২০১১ সালে তাদের "অক্টোপাস" নামক অ্যালবামে কবিতাটিকে সঙ্গীতের সাথে যুক্ত করে।
ব্যান্ড কোলির ১৯৯১ সালের "লাভ'স সিক্রেট ডোমেইন" নামক গানটি এই কবিতার পঙক্তিগুলির অন্তর্ভুক্ত ও গানটি কবিতাটির দ্বারা অনুপ্রাণিত।
ডাব্লিউডাব্লিউই সুপারস্টার স্পেক্টেকল

ডাব্লিউডাব্লিউই সুপারস্টার স্পেক্টেকল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং এনএক্সটির জন্য প্রযোজনা করেছে। এই অনুষ্ঠানটি ২০২১ সালের ২২শে জানুয়ারি তারিখে মার্কিন যুক্তরাষ্ট্রের ফ্লোরিডার সেন্ট পিটার্সবার্গের ট্রপিকানা ফিল্ডে ধারণ করা হয়েছে, তবে এটি ২৬শে জানুয়ারি সাধারণতন্ত্র দিবস উপলক্ষে ডাব্লিউডাব্লিউই নেটওয়ার্কের পাশাপাশি সনি পিকচার্স নেটওয়ার্ক ইন্ডিয়ার অধীনস্থ চ্যানেলে প্রচারিত হয়েছে। সনি পিকচার্স নেটওয়ার্ক ইন্ডিয়ার সাথে তাদের পাঁচ বছরের চুক্তির অংশ হিসেবে ডাব্লিউডাব্লিউই তাদের ভারতীয় দর্শকদের জন্য বিশেষভাবে এই অনুষ্ঠানের আয়োজন করেছে। এই অনুষ্ঠানে ঐতিহ্যবাহী এবং সমসাময়িক ভারতীয় সংস্কৃতির উপাদান অন্তর্ভুক্ত করা হবে। ১০ জন উঠতি ভারতীয় কুস্তিগির এই অনুষ্ঠানে অংশগ্রহণ করার পাশাপাশি কুস্তি লড়েছে।
এই অনুষ্ঠানে সর্বমোট ৫টি ম্যাচ অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ড্রু ম্যাকইন্টায়ার এবং দি ইন্দুস শের (রিঙ্কু এবং সৌরভ) ছয় জনের ট্যাগ টিম ম্যাচে জিন্দর মহল এবং দ্য বলিউড বয়েজকে (সামির সিং এবং সুনিল সিং) হারিয়েছে। অন্যান্য শীর্ষস্থানীয় ম্যাচে, এ জে স্টাইলস জিত রামাকে এবং সারিনা সাঁধু ও শার্লট ফ্লেয়ার বেইলি এবং নাটালিয়াকে হারিয়েছে।
বাঁশতলা রেলওয়ে স্টেশন

বাঁশতলা রেলওয়ে স্টেশন ভারতের দক্ষিণ পূর্ব রেলওয়ে অঞ্চলের খড়গপুর রেলওয়ে বিভাগের অন্তর্গত হাওড়া-নাগপুর-মুম্বাই লাইনের একটি রেলওয়ে স্টেশন। স্টেশনটি ভারতের পশ্চিমবঙ্গের ঝাড়গ্রাম জেলার ধেরুয়ায় অবস্থিত। এটি খড়গপুর রেলওয়ে স্টেশন থেকে দূরে অবস্থিত।
ফাস্টলেন (২০২১)

ফাস্টলেন একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি ফাস্টলেন কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ২০২১ সালের ২১শে মার্চ তারিখে মার্কিন যুক্তরাষ্ট্রের ফ্লোরিডার সেন্ট পিটার্সবার্গের ট্রপিকানা ফিল্ডে অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ড্যানিয়েল ব্রায়ানকে পরাজিত করেছে। অন্যান্য শীর্ষস্থানীয় ম্যাচে, ড্রু ম্যাকইন্টায়ার নো হোল্ড বারড ম্যাচে শেইমাসকে এবং একক ম্যাচে সেথ রলিন্স শিনসুকে নাকামুরাকে পিনফলের মাধ্যমে পরাজিত করেছে। প্রায় ৩ মাস পর এই অনুষ্ঠানে উপস্থিত হওয়ার মাধ্যমে দ্য ফিন্ড ডাব্লিউডাব্লিউইতে প্রত্যাবর্তন করেছেন।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
ফাস্টলেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মার্চ মাসে অনুষ্ঠিত হয়। এই অনুষ্ঠানটির নাম "রোড টু রেসলম্যানিয়া" প্রতি ইঙ্গিত করে রাখা হয়েছে, যা রয়্যাল রাম্বল এবং রেসলম্যানিয়া মধ্যবর্তী দুই মাসের সময়কালে অনুষ্ঠিত হয়; ফাস্টলেনের প্রথম দুইটি অনুষ্ঠান ফেব্রুয়ারি মাসে অনুষ্ঠিত হলেও পরবর্তী অনুষ্ঠানগুলো মার্চ মাসে অনুষ্ঠিত হয়েছিল। ২০১৫ সালের ২২শে ফেব্রুয়ারি তারিখে প্রথমবারের মতো ফাস্টলেন অনুষ্ঠিত হয়েছে।
২০২১ সালের এই অনুষ্ঠানটি ফাস্টলেন কালানুক্রমিকের ষষ্ঠ অনুষ্ঠান ছিল, যা ২১শে মার্চ তারিখে মার্কিন যুক্তরাষ্ট্রের ফ্লোরিডার সেন্ট পিটার্সবার্গের ট্রপিকানা ফিল্ডে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
এম খালেদ ইকবাল

রিয়ার অ্যাডমিরাল এম খালেদ ইকবাল (অব.) বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়ের ২য় উপাচার্য ২০১৮ সালে বিশ্ববিদ্যালয়ের আচার্য ও বাংলাদেশের রাষ্ট্রপতি আবদুল হামিদ রিয়ার অ্যাডমিরাল এম খালেদ ইকবালকে বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়ের ২য় উপাচার্য হিসেবে নিয়োগ দেন। 
তিনি ১৯৮১ সালের জানুয়ারি মাসে বাংলাদেশ নৌবাহিনীতে যোগ দেন। ২০১৮ সালে তিনি বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়ের ২য় উপাচার্য হিসেবে যোগ দেন। ২০১৬ সালে তিনি চট্টগ্রাম বন্দর কর্তৃপক্ষের চেয়ারম্যান হিসেবে দায়িত্ব পালন করেন। ইতিপূর্বে, তিনি বাংলাদেশ নৌ বাহিনীর ফ্লিট কমান্ডার ছিলেন।
কুমিল্লা-২২

কুমিল্লা-২৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-২২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা-২৩

কুমিল্লা-২৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-২৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা-২৪

কুমিল্লা-২৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-২৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা-২৫

কুমিল্লা-২৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-২৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়।
কুমিল্লা-২৬

কুমিল্লা-২৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-২৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়।
ফরিদপুর-৬

ফরিদপুর-৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
ফরিদপুর-৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ফরিদপুর-৫

ফরিদপুর-৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
এটি ফরিদপুর জেলার ভাংগা উপজেলা এবং ১২টি ইউনিয়ন নিয়ে গঠিত।
ফরিদপুর-৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।
মুলু আয়ার বেরা

মুলু আয়ার বেরা একজন ভারতীয় রাজনীতিবিদ এবং রাজ্য মন্ত্রী। তিনি দ্বাদশ বিধানসভায় গুজরাটের ভানভাদ আসন থেকে বিধানসভার সদস্য নির্বাচিত হয়েছিলেন।
ভানু বাবারিয়া

ভানু বাবারিয়া তার দ্বাদশ ও ত্রয়োদশ বিধানসভায় গুজরাতের রাজকোট (পল্লী) আসন থেকে বিধানসভার সদস্য নির্বাচিত হয়েছিলেন।
আকবরভাই চাভদা

আকবরভাই দালুমিয়া চাভদা ছিলেন একজন ভারতীয় রাজনীতিবিদ। তিনি গুজরাটের বনাসকাণ্ঠা থেকে ভারতের সংসদের নিম্নকক্ষ লোকসভায় নির্বাচিত হয়েছিলেন।
কানুভাই কালসারিয়া

ডঃ কানুভাই কালসারিয়া একজন ভারতীয় রাজনীতিবিদ এবং সামাজিক কর্মী। তিনি ১৯৯৭ থেকে ২০১২ সাল পর্যন্ত গুজরাতের মহুভা আসন থেকে দশম, একাদশ ও দ্বাদশ আইনসভা সমাবেশে আইনসভার সদস্য হিসাবে দায়িত্ব পালন করেছিলেন। তিনি ২০১২ সাল পর্যন্ত ভারতীয় জনতা পার্টির সদস্য ছিলেন, যখন তিনি তার সদস্যপদ নবায়ন করেননি। তিনি ২০১১ সালে মহুভার কাছে নিরমা সিমেন্ট প্ল্যান্টের বিরুদ্ধে কৃষকদের আন্দোলন নেতৃত্ব দেন যা পরিবেশ ছাড়পত্র বাতিলের জন্য দায়ী। তিনি সদভাবনা মঞ্চ চালু করেছিলেন এবং ২০১২ সালের গুজরাটের বিধানসভা নির্বাচনে স্বতন্ত্রভাবে প্রতিদ্বন্দ্বিতা করেছিলেন, তবে ব্যর্থ হন। তিনি ২০১৪ সালে আম আদমি পার্টিতে যোগ দিয়েছিলেন এবং পরে জুলাই ২০১৮ সালে ভারতীয় জাতীয় কংগ্রেসে চলে এসেছেন ২০২০ সালের মার্চে তাঁকে আম আদমি পার্টির রাজকোটের যোগদানের অনুষ্ঠানে দেখা গেছে।
ভরত বারোত

ভরত বারোত একজন ভারতীয় রাজনীতিবিদ এবং তার দ্বাদশ বিধানসভায় গুজরাতের দরিয়াপুর কাজীপুর আসন থেকে বিধানসভার সদস্য নির্বাচিত হয়েছিলেন। কংগ্রেস প্রার্থী গিয়াসউদ্দিন শেখের বিপরীতে তিনি বিজেপি প্রার্থী হিসাবে বিধানসভা নির্বাচন ২০১৭ -তে প্রতিদ্বন্দ্বিতায় দাঁড়িয়েছিলেন।
ভারত বারোট ভারতীয় ছাত্র যুব মোর্চায় (বিজেওয়াইএম) যুক্ত ছাত্র কর্মী হিসাবে তাঁর কর্মজীবন শুরু করেছিলেন।
তুষার অমরসিংহ চৌধুরী

ডঃ তুষার চৌধুরী (জন্ম: ১৮ ডিসেম্বর ১৯৬৫) একজন ভারতীয় রাজনীতিবিদ এবং গুজরাতের ভারতীয় জাতীয় কংগ্রেসের নেতা। ২০০৪ সালে, তিনি মান্দভি আসন থেকে চতুর্দশ লোকসভায় নির্বাচিত হয়েছিলেন। ২০০৯ সালে তিনি বারডোলি আসন থেকে পঞ্চদশ লোকসভায় নির্বাচিত হয়েছিলেন। তিনি ২৮ মে ২০০৯ থেকে ২৮ সেপ্টেম্বর ২০১২ পর্যন্ত কেন্দ্রীয় উপজাতি বিষয়ক প্রতিমন্ত্রী ছিলেন। ২৮ সেপ্টেম্বর ২০১২ থেকে তিনি কেন্দ্রীয় সড়ক পরিবহন ও মহাসড়ক প্রতিমন্ত্রী হয়েছিলেন।
চৌধুরী চিকিৎসাবিদ্যা নিয়ে পড়াশোনা করেছেন।
স্টার্ক প্রভাব

বর্নালীর উপর তড়িৎক্ষেত্রের প্রভাবকে স্টার্ক প্রভাব বা স্টার্ক এফেক্ট বলে। বাইরের বৈদ্যুতিক ক্ষেত্রের উপস্থিতির কারণে পরমাণু এবং অণুর বর্ণালি রেখাগুলির স্থানান্তরণ এবং বিভাজন স্টার্ক প্রভাব নামে পরিচিত । এটি জিম্যান প্রভাবের অনুরূপ একটি উদাহরণ বৈদ্যুতিক ক্ষেত্র। জিমন প্রভাবে যেখানে চৌম্বকীয় ক্ষেত্রের উপস্থিতির কারণে বর্ণালি রেখাটি বিভাজিত হয়, যদিও প্রথমদিকে স্থির ক্ষেত্রে তৈরি হয়েছিল, সময় নির্ভর বৈদ্যুতিক ক্ষেত্রগুলির প্রভাব বর্ণনা করতে এটি আরও বিস্তৃত প্রসঙ্গে ব্যবহৃত হয়। বিশেষত, স্টার্ক এফেক্ট প্লাজমাতে চার্জযুক্ত কণা দ্বারা বর্ণালি রেখার চাপ সম্প্রসারণ (স্টার্ক সম্প্রসারণ) এর জন্য দায়ী। বেশিরভাগ বর্ণালি রেখার ক্ষেত্রে, স্টার্ক এফেক্ট রৈখিক (লিনিয়ার) (প্রযুক্ত বৈদ্যুতিক ক্ষেত্রের সমানুপাতিক) বা নির্ভুলভাবে বললে দ্বিঘাত সম্পর্কিত (কোয়াড্রাটিক)।
নিঃসরণ এবং শোষণ, উভয় রেখার জন্যই স্টার্ক প্রভাব লক্ষ করা যায়। দ্বিতীয়টিকে কখনও কখনও বিপরীত স্টার্ক প্রভাব বলা হয়, তবে আধুনিক সাহিত্যে এই শব্দটি আর ব্যবহার হয় না।
সহজ ভাষায় বললে, পারমাণবিক বর্ণালীর ওপর বাহ্যিক তড়িৎক্ষেত্র প্রয়োগ করা হলে পারমাণবিক বর্ণালীর স্তর গুলো আলাদা হয়ে একটি জটিল বর্ণালীর সৃষ্টি হয়। পারমাণবিক বর্ণালীর ওপর তড়িৎক্ষেত্রের এই প্রভাবকে স্টার্ক প্রভাব বলে।
এই প্রভাবটির নামকরণ করা হয়েছিল জার্মান পদার্থবিদ জোহানেস স্টার্কের নামে, যিনি ১৯১৩ সালে এটি আবিষ্কার করেছিলেন। ইতালীয় পদার্থবিজ্ঞানী আন্তোনিও লো সুরডো একই বছর এটি স্বাধীনভাবে আবিষ্কার করেছিলেন এবং ইতালিতে এটি কখনও কখনও স্টার্ক – লো সুরডো প্রভাব নামে পরিচিত। এই প্রভাবের আবিষ্কার কোয়ান্টাম তত্ত্বের বিকাশে গুরুত্বপূর্ণ অবদান রাখে এবং স্টার্ককে ১৯১৯ সালে পদার্থবিজ্ঞানে নোবেল পুরস্কার দেওয়া হয়।
বদতমিজ (১৯৬৬-এর চলচ্চিত্র)

বদতমিজ () হচ্ছে ১৯৬৬ সালে মুক্তিপ্রাপ্ত একটি হিন্দি চলচ্চিত্র। মনমোহন দেসাই-এর পরিচালনায় চলচ্চিত্রটিতে নায়ক-নায়িকা ছিলেন শাম্মী কাপুর এবং সাধনা শিবদাসানি।
নিজারি ইসমাইলি

নিজারি (, ) হল শিয়া ইসলামের ইসমাইলি শাখার অন্তর্গত একটি উপদল। নিজারি শিক্ষাবলি মানবিক বুদ্ধিবৃত্তি বা ইজতিহাদ—আইনগত ক্ষেত্রে শিক্ষিত, স্বাধীন বিচারবুদ্ধির প্রয়োগ; বহুত্ব—বর্ণগত, নৃতাত্ত্বিক, সাংস্কৃতিক ও আন্তঃধর্মীয় বৈসাদৃশ্যের গ্রহণযোগ্যতা এবং সামাজিক ন্যায়বিচারের উপর গুরুত্বারোপ করে থাকে। ইসনা আশারিয়াদের মতো নিজারিরাও জাফরি মাজহাবের অনুসারী। আগা খান, বর্তমানে আগা খান চতুর্থ হলেন নিজারিদের বর্তমান ও ৪৯তম ইমাম। নিজারি ইসমাইলি ইমামতের বৈশ্বিক সদর দফতর পর্তুগালের লিসবনে অবস্থিত।
ত্রিনিদাদ ও টোবাগো জাতীয় ফুটবল দল

ত্রিনিদাদ ও টোবাগো জাতীয় ফুটবল দল () হচ্ছে আন্তর্জাতিক ফুটবলে ত্রিনিদাদ ও টোবাগোর প্রতিনিধিত্বকারী পুরুষদের জাতীয় দল, যার সকল কার্যক্রম ত্রিনিদাদ ও টোবাগোর ফুটবলের সর্বোচ্চ নিয়ন্ত্রক সংস্থা ত্রিনিদাদ ও টোবাগো ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৪৪ সাল হতে ফুটবলের সর্বোচ্চ সংস্থা ফিফার এবং ১৯৬৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯০৫ সালের ২১শে জুলাই তারিখে, ত্রিনিদাদ ও টোবাগো প্রথমবারের মতো আন্তর্জাতিক খেলায় অংশগ্রহণ করেছে; ব্রিটিশ গায়ানায় অনুষ্ঠিত উক্ত ম্যাচে ত্রিনিদাদ ও টোবাগো ব্রিটিশ গায়ানকে ৪–১ গোলের ব্যবধানে পরাজিত করেছে।
২৩,০০০ ধারণক্ষমতাবিশিষ্ট হাসেলি ক্রোফোর্ড স্টেডিয়ামে "সোকা যোদ্ধা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ত্রিনিদাদ ও টোবাগোর কুভায় অবস্থিত। বর্তমানে এই দলের ম্যানেজারের দায়িত্ব পালন করছেন টেরি ফেনউইক এবং অধিনায়কের দায়িত্ব পালন করছেন আল-বাতিনের মধ্যমাঠের খেলোয়াড় খালিম হাইল্যান্ড।
ত্রিনিদাদ ও টোবাগো এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করেছিল। অন্যদিকে, কনকাকাফ গোল্ড কাপে ত্রিনিদাদ ও টোবাগো এপর্যন্ত ১৬ বার অংশগ্রহণ করেছে, যার মধ্যে সেরা সাফল্য হচ্ছে ১৯৭৩ কনকাকাফ চ্যাম্পিয়নশিপের রানার-আপ হয়েছিল।
আঙ্গুস ইভ, স্টার্ন জন, মার্ভিন অ্যান্ড্রুস, কেনউইন জোন্স এবং কর্নেল গ্লেনের মতো খেলোয়াড়গণ ত্রিনিদাদ ও টোবাগোর জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০১ সালের জুন মাসে প্রকাশিত র‌্যাঙ্কিংয়ে ত্রিনিদাদ ও টোবাগো তাদের ইতিহাসে সর্বোচ্চ অবস্থান (২৫তম) অর্জন করে এবং ২০১০ সালের অক্টোবর মাসে প্রকাশিত র‌্যাঙ্কিংয়ে তারা ১০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ত্রিনিদাদ ও টোবাগোর সর্বোচ্চ অবস্থান হচ্ছে ৩৬তম (যা তারা ১৯৩৭ সালে অর্জন করেছিল) এবং সর্বনিম্ন অবস্থান হচ্ছে ১২১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
সিন্ধি ভাষাসমূহ

সিন্ধি ভাষাসমূহ হলো সিন্ধি এবং এর নিকটতম ইন্দো-আর্য ভাষা। তারা ঐতিহ্যগতভাবে গুজরাটি বিবেচনা করা কিছু জাত অন্তর্ভুক্ত:
লাসি এবং সিন্ধি ভিল কখনও কখনও যোগ করা হয় তবে এটি সাধারণত সিন্ধি ভাষার উপভাষা হিসাবে যথাযথ বিবেচনা করা হয়। তবে জাণ্ডাভরা সিন্ধি বা গুজরাটি কিনা তা পরিষ্কার নয়।
গুজরাতি ভাষাসমূহ

গুজরাতি ভাষাসমূহ একটি পশ্চিমা ইন্দো-আর্য ভাষার পরিবার, এটি গুজরাতি এবং এর নিকটতম ভারতীয় ভাষাসমূহ দ্বারা গঠিত। তারা শেষ পর্যন্ত শৌরাসেনী প্রাকৃত থেকে অবতরণ করা হয়।
অসংখ্য গুজরাতি ভাষা গুজরাতি এবং সিন্ধির মধ্যে অন্তর্বর্তীকালীন হয়। ভাঘরি, ভীল ভাষা ওয়াগদি এবং রাজস্থানী ভাষা বাগরি মধ্যে সঠিক সম্পর্ক বর্তমানে ব্যাখ্যা করা হয় নি।
রজব আলী (ক্রিকেটার)

রজব উজির আলী (জন্ম ১৯ নভেম্বর ১৯৬৫ সালে কেনিয়ার নাইরোবিতে) একজন প্রাক্তন কেনিয়ান ক্রিকেটার। তিনি কেনিয়ার হয়ে নয়টি ওয়ানডে আন্তর্জাতিক খেলেছেন। তিনিই ছিলেন কেনিয়ার হয়ে প্রথম ওয়ানডে ক্যাপ।
মিডর‌্যান্ড

মিডর‌্যান্ড দক্ষিণ আফ্রিকার মধ্য গুটেং প্রদেশের একটি শহর। এটি সেঞ্চুরিয়ন এবং স্যান্ডটনের মধ্যবর্তী স্থানে অবস্থিত এবং জোহানেসবার্গ মেট্রোপলিটন পৌরসভা শহরের অংশ।
১৯৮১ সালে মিডর‌্যান্ড একটি পৌরসভা হিসেবে প্রতিষ্ঠিত হয় (প্রিটোরিয়া এবং জোহানেসবার্গের মধ্যে অবস্থানের পর "হাফওয়ে হাউস" নামে পরিচিত একটি অঞ্চলে), তবে ১৯৯৪ সালে বর্ণবৈষম্য বন্ধের পর স্থানীয় সরকার পুনর্গঠনে একটি স্বাধীন শহরে পরিণত হয়। ২০০০ সালে একে জোহানেসবার্গ মহানগর পৌরসভা শহরের অন্তর্ভুক্ত করা হয়। মিডর‌্যান্ড প্রথমে অঞ্চল-২ এর অংশ ছিল এবং ২০০৬ সাল অনুযায়ী, অঞ্চলগুলোর সংখ্যা হ্রাস পেয়ে সাতটিতে নেমে আসলে এটি জোহানেসবার্গ মহানগর পৌরসভা শহরের অঞ্চল-এ এর অংশ হিসেবে প্রতিষ্ঠিত হয়।
২০১০ সালে একটি প্রতিবেদন অনুযায়ী জানা যায়, তুশওয়ান মহানগর পৌরসভা তাদের আয় বাড়ানোর জন্য মিডর‌্যান্ডকে অন্তর্ভুক্ত করার ইচ্ছা প্রকাশ করেছে যা খুবই আন্তরিকতাশূন্য ছিল।
শহরটি তুলনামূলক আধুনিক এবং গত দশকে ব্যাপক উন্নয়ন সাধিত হয়েছে। হাইওয়ে সংযোগের নিকটবর্তী এবং গুটেং প্রদেশের অর্থনৈতিক কেন্দ্রে এর অবস্থান হওয়ায় অনেক ব্যবসা প্রতিষ্ঠান সেখানে স্থানান্তরিত হয়েছে।
দক্ষিণ আফ্রিকা সিভিল এভিয়েশন কর্তৃপক্ষ, রেলওয়ে নিরাপত্তা নিয়ন্ত্রক (আরএসআর) এবং জাতীয় ক্রেডিট নিয়ন্ত্রকের সদর দপ্তর মিডর‌্যান্ডে অবস্থিত। মিডর‌্যান্ডে আফ্রিকান ইউনিয়নের প্যান-আফ্রিকান সংসদ এবং নেপ্যাড সচিবালয়ও অবস্থিত।
মিডর‌্যান্ডে দক্ষিণ আফ্রিকার বৃহত্তম কনফারেন্স সেন্টার রয়েছে যা গ্যালাগার এস্টেট নামে পরিচিত। এটি লারস্কুল বা প্রাইমারি স্কুল হাফওয়ে হাউজের পূর্ববর্তী জমিতে নির্মিত হয় এবং পরবর্তীতে ফায়ার স্টেশনের নিকটে নতুন জমিতে স্থানান্তরিত হয়।
মিডর‌্যান্ডের সবচেয়ে নতুন বৈশিষ্ট্য হচ্ছে নিজামিয়ে মসজিদ যা দক্ষিণ আফ্রিকার বৃহত্তম মসজিদ। তুর্কি-শৈলীর আদলে তৈরি মসজিদটি তুর্কি-বংশোদ্ভূত নির্মাণ পুঁজিপতি আলী কাতিরসিওগ্লুর ২১০ মিলিয়ন রেন্ড ব্যক্তিগত অর্থায়নে নির্মিত হয়।
আফ্রিকার সবচেয়ে বড় একক-পর্বের শপিংমল দ্য মল অফ আফ্রিকা শহরটির ওয়াটারফল সিটিতে অবস্থিত।
মিডর‌্যান্ড হলো একটি সমৃদ্ধ ব্যবসায়ের সংযোগস্থল যেমন ভোডাকম, মাইক্রোসফট, নিওটেল এবং অ্যালটেক অটোপেজের মতো বড় সংস্থাগুলোর অফিসের পাশাপাশি ওয়েসলিংক ইলেক্ট্রিকাল (পিটিওয়াই) লিমিটেডের মতো এসএমইর একটি বিন্যাস। ২০১৩ সালে, অ্যাটারবারি প্রোপার্টিস মল অফ আফ্রিকা তৈরির পরিকল্পনা ঘোষণা করে, যা ঐ মহাদেশের বৃহত্তম হবে। মল অফ আফ্রিকা সবুজ, মিশ্র-ব্যবহারযোগ্য ওয়াটারফল সিটিতে অবস্থিত। মিডর‌্যান্ডের এন১ বিজনেস পার্ক এবং ইন্টারন্যাশনাল বিজনেস গেটওয়ে বাণিজ্যিক উন্নয়নের মধ্যে রয়েছে।
ইউনিভার্সিটি অফ সাউথ আফ্রিকার গ্রাজুয়েট স্কুল অফ বিজনেস লিডারশিপ মিডর‌্যান্ডে অবস্থিত। পিয়ারসন ইনস্টিটিউট অফ হায়ার এডুকেশন যা পূর্বে মিডর‌্যান্ড গ্র্যাজুয়েট ইনস্টিটিউট হিসাবে পরিচিত ছিল, ১৯৯০ সালের ৯ মে আনুষ্ঠানিকভাবে চালু হয়। একটি ভার্সিটি কলেজ ক্যাম্পাস ২০১২ সালে প্রতিষ্ঠিত হয়। ম্যাকমিলান এডুকেশন সাউথ আফ্রিকা ২০১৭ সালের জুনে মেলরোজ আর্চ থেকে তাদের অফিসগুলো স্থানান্তরিত করে। এছাড়া বেশ কয়েকটি এলাকায় প্রাথমিক ও উচ্চ বিদ্যালয় রয়েছে।
মিডর‌্যান্ডে আন্তর্জাতিক খ্যাতিসম্পন্ন রেসট্র্যাক কায়ালামি রয়েছে যা দক্ষিণ আফ্রিকার অনেকগুলো প্রিমিয়ার মোটর রেসিং অনুষ্ঠানের স্থান। দক্ষিণ আফ্রিকার লিপিজানার্স অশ্বচালনা একাডেমি কায়ালামির ছোট খামারে অবস্থিত।
মিডর‌্যান্ডে গ্র্যান্ড কেন্দ্রীয় বিমানবন্দর এবং গুট্রেন স্টেশন রয়েছে।
কোপেন জলবায়ু শ্রেণিবিভাগ পদ্ধতি এর জলবায়ুকে প্রায় গ্রীষ্মকালীন পার্বত্য অঞ্চলীয় হিসেবে শ্রেণিবিভাগ করেছে।
সাদুল্লাপুর ইউনিয়ন, পাবনা সদর

সাদুল্লাপুর ইউনিয়ন বাংলদেশের রাজশাহী বিভাগের পাবনা জেলার পাবনা সদর উপজেলার আতাইকুলা থানার একটি ইউনিয়ন।
গ্রামের সংখ্যা– ১৯টি এবং মৌজার সংখ্যা– ১৫টি।
গ্রাম সমূহের নাম: ১। শ্রীকোল, ২। দড়িশ্রীকোল, ৩। সাদুল্লাপুর, ৪। খালিশপুর, ৫। পাটোয়া, ৬। হাপানিয়া, ৭। দুবলিয়া, ৮। ফারাদপুর, ৯। ফারাদপুর দাসপাড়া, ১০। কামারডাঙ্গা, ১১। চরপাড়া, ১২।তেলিগ্রাম, ১৩। নন্দনপুর, ১৪। চরহাপানিয়া, ১৫। চোমরপুর, ১৬। লোহাগাড়া, ১৭। স্বরুপপুর, ১৮। চড়াডাঙ্গা, এবং ১৯। আলোকচর ।
উপজেলা সদর থেকে যে কোন যানবাহনে আসা যাওয়া যায়। দুবলিয়ায় একটি রেলওয়ে স্টেশন রয়েছে।
শিক্ষার হার – ৬০%।
১. দুবলিয়া উচ্চ বিদ্যালয়, দুবলিয়া। 
২. সাদুল্লাপুর উচ্চ বিদ্যালয়, সাদুল্লাপুর। 
৩. শ্রীকোল আজিজা স্মৃতি উচ্চ বিদ্যালয়, শ্রীকোল।
৪. নন্দনপুর উচ্চ বিদ্যালয়, নন্দনপুর।
৫. ফজিলাতুন্নেছা বালিকা উচ্চ বিদ্যালয়, দুবলিয়া।
ঝিনাইগাতী থানা

ঝিনাইগাতী থানা বাংলাদেশের শেরপুর জেলার অন্তর্গত ঝিনাইগাতী উপজেলার একটি থানা।
১৯৭৬ সালের নভেম্বর মাসে ঝিনাইগাতী থানা প্রতিষ্ঠিত হয়।
ঝিনাইগাতী উপজেলার ৭টি ইউনিয়নের প্রশাসনিক কার্যক্রম ঝিনাইগাতী থানার আওতাধীন।
রেথিকা শ্রীনিবাস

রেথিকা শ্রীনিবাস হলেন একটি ভারতীয় চলচ্চিত্র এবং টেলিভিশন অভিনেত্রী যিনি তামিল চলচ্চিত্র জগতে আবির্ভূত হয়েছেন। 
রেথিকা যুক্তরাজ্যের মিডিয়া স্টাডিতে স্নাতকোত্তর ডিগ্রি অর্জনের আগে এসআরএম বিশ্ববিদ্যালয় থেকে ইলেকট্রনিক ইঞ্জিনিয়ারিংয়ের একটি ডিগ্রি অর্জন করেন। পরবর্তীকালে তিনি তার নিজস্ব মিডিয়া সংস্থা আইস ব্রেকার্স শুরু করেছিলেন যা দুবাইতে শোন পরিচালনা করতে সহায়তা করেছিল এবং বেশ কয়েকটি বিজ্ঞাপন চলচ্চিত্রের মডেল হিসাবেও কাজ করল। টিভিসির সাথে একটি বিজ্ঞাপনেরজন্য অডিশন দেওয়ার সময়, তিনি পরিচালক বালাজি সাক্তিভিলের সাথে সাক্ষাৎ করেছিলেন, যিনি তার পরবর্তী উদ্যোগের জন্য অভিনেত্রীর কাস্টিং করছিলেন। পরিচালকের নাটক চলচ্চিত্র "ওয়াজক্কু এন্নে ১৮/৯" (২০১২)-র এক অহংকারী, তরুণ মা হিসাবে অভিনয়ের জন্য রেথিকা সমালোচকদের প্রশংসা অর্জন করেছিলেন। আরো চলচ্চিত্রের অফার পাওয়ার পর, তিনি ব্র্যান্ড পরামর্শদাতা হিসাবে তার চাকরি থেকে বিশ্রাম নেন এবং অভিনয়ের উদ্যোগে মনোনিবেশ করেন। 
এর পর থেকে তিনি "বিরিয়ানি" (২০১৩) এবং "মাসু ইঞ্জিরা মাসিলামণি" (২০১৫) সহ বহু ছবিতে কাজ করেছেন
পদ্মা সরকারি কলেজ

পদ্মা সরকারি কলেজ বাংলাদেশের ঢাকা জেলার দক্ষিণতম উপজেলা দোহারের মুকসুদপুর অঞ্চলের একটি শিক্ষাপ্রতিষ্ঠান। যা ১৯৯২ সালে প্রতিষ্ঠিত হয়। এটি ঢাকা জেলার দোহার উপজেলার মুকসুদপুর ইউনিয়নে অবস্থিত।
ফরিদপুর-৭

ফরিদপুর-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
ফরিদপুর-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ফরিদপুর-৮

ফরিদপুর-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
ফরিদপুর-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ফরিদপুর-৯

ফরিদপুর-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
ফরিদপুর-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ফরিদপুর-১০

ফরিদপুর-১০ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
ফরিদপুর-১০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ফরিদপুর-১১

ফরিদপুর-১১ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
ফরিদপুর-১১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ফুলবাড়িয়া সরকারি মহিলা মহাবিদ্যালয়

ফুলবাড়িয়া সরকারি মহিলা মহাবিদ্যালয় বাংলাদেশের ময়মনসিংহ জেলার ফুলবাড়ীয়া উপজেলার অন্তর্গত একটি সরকারি শিক্ষাপ্রতিষ্ঠান।
স্থানীয় সংসদ সদস্য মোসলেম উদ্দিন নারীশিক্ষার জন্য বিশেষায়িত শিক্ষাপ্রতিষ্ঠান হিসেবে ১৯৯৯ সালের ১৭ ই সেপ্টেম্বর এই স্কুল প্রতিষ্ঠা করেন।
স্কুলটি নামকরণ করা হয় বঙ্গমাতা বেগম ফজিলাতুন্নেছা মুজিবের নামানুসারে।
২০১৮ সালে এক সরকারি ঘোষণায় অন্যান্য ৩০১ টি শিক্ষাপ্রতিষ্ঠান সহ এই শিক্ষাপ্রতিষ্ঠানটি পূর্ণ সরকারিকরণ করা হয়।
২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।
প্রতিষ্ঠানটি "জাতীয় শিক্ষা সপ্তাহ-২০১৯" এ কলেজ বিভাগে উপজেলা পর্যায়ে "শ্রেষ্ঠ শিক্ষাপ্রতিষ্ঠানের" স্বীকৃতি লাভ করে।
হোশঙ্গাবাদ জেলা

হোশঙ্গাবাদ বা নর্মদাপুরম জেলা ভারতের মধ্যপ্রদেশ রাজ্যের অন্যতম জেলা এবং হোশঙ্গাবাদ শহরটি জেলা সদর।
জেলার আয়তন ৫৪০৮.২৩ বরগ কিলোমিটার উত্তরে হোসাইনবাদ জেলা রাইসেন, পূর্বে নরসিংহপুর, দক্ষিণ-পূর্বে ছিণ্ডওয়ারা, দক্ষিণে বেতুল, পশ্চিমে হার্ডা এবং উত্তর-পশ্চিমে সিহোর জেলা সীমাবদ্ধ ১৯৯৯ সালে, হোশঙ্গাবাদ জেলার পশ্চিম অংশটি বিভাজিত হয়ে হার্ডা জেলা হয়ে যায় । <nowiki></nowiki>
জেলাটি নর্মদা নদীর উপত্যকায় অবস্থিত, এবং নর্মদা জেলার উত্তর সীমানা গঠন করে, হোছাবাদবাদ জেলা [হোছাবাদবাদ] বিভাগের একটি অংশ। তাওয়া নদী নর্মদার একটি শাখা, দক্ষিণে সাতপুরা রেঞ্জের মধ্যে উঠে উত্তর দিকে প্রবাহিত হয়েছে বন্দর ভান গ্রামে নর্মদার সাথে দেখা করতে। তাওয়া জলাশয়টি জেলার দক্ষিণ-মধ্য অঞ্চলে অবস্থিত।
জেলার দক্ষিণাঞ্চলে সাতপুরা রেঞ্জ এর জনপ্রিয় [পর্যটন কেন্দ্র] পাচমারি ও হোশঙ্গাবাদ জেলাও রয়েছে। পাছমারহি ছিল ব্রিটিশ রাজ কেন্দ্রীয় প্রদেশ এবং বেরার গ্রীষ্মের রাজধানী।
পাচমারি অভয়ারণ্য (৪ 46১.৩7 & nbsp; কিমিঃ) বৃহত্তর পাচমারি বায়োস্ফিয়ার সংরক্ষণ এর একটি অংশ, যা বেতুল এবং ছিন্দ্বারা জেলায় বিস্তৃত।
রজত প্রপাতটি হোছাবাদবাদ জেলার পাচমড়িতে অবস্থিত। মৌমাছির জলপ্রপাত, দুচেস জলপ্রপাত এবং দুপুরগ্রাহ, সাতপুরাসের সর্বোচ্চ চূড়া, পাছমারীতে অবস্থিত।
বেলুচ রেজিমেন্ট

বেলুচ রেজিমেন্ট হচ্ছে পাকিস্তান সেনাবাহিনীর একটি রেজিমেন্ট। ১৭৯৮ সালে ব্রিটিশরা এটি তৈরি করে যায়। ১৯৪৭ সালে পাকিস্তান রাষ্ট্রটির জন্মের পর এই রেজিমেন্ট ব্রিটিশ ভারতীয় সেনাবাহিনী থেকে পাকিস্তান সেনাবাহিনীতে ঢুকে যায়। এটি একটি পদাতিক রেজিমেন্ট, ১৯৫৬ সালে বিভিন্ন বিচ্ছিন্ন বেলুচ রেজিমেন্ট একত্রিত করেন সেনাপ্রধান জেনারেল আইয়ুব খান এবং বেলুচ রেজিমেন্ট পাকিস্তান সেনাবাহিনীর একটি পূর্ণাঙ্গ রেজিমেন্ট হিসেবে আত্মপ্রকাশ করে তখন থেকেই।
বেলুচিস্তান অঞ্চলের নামানুসারে এই রেজিমেন্টটি তৈরি করা হলেও এই রেজিমেন্টের সকল সদস্য পাঞ্জাবি আর পাঠান হতো।
প্রক্ষিপ্ত অংশ (পাণ্ডুলিপি)

সাহিত্য এবং বিশেষত প্রাচীন পাণ্ডুলিপির ক্ষেত্রে, প্রক্ষিপ্ত অংশ বা প্রক্ষিপ্ত সংযোজন হল মূল লেখকের দ্বারা লিখিত হয়নি এমন একটি পাঠ্যকে লেখায় প্রবেশ করানো বা সংযুক্ত করা। যেহেতু অধিকাংশ সময়ই কোন প্রাচীন গ্রন্থের মূল পাণ্ডুলিপি এবং পরবর্তী বর্ধিত পাণ্ডুলিপির মধ্যে বহু প্রজন্মের অনুলিপি থাকে, আর যেহেতু প্রতিটি পাণ্ডুলিপিই বিভিন্ন লেখক দ্বারা হস্তাক্ষরে লিখিত হয়, তাই সময়ের সাথে এই জাতীয় নথিগুলিতে বহিরাগত উপাদান সন্নিবেশ করার প্রবণতা প্রাকৃতিকভাবেই চলে আসে।
প্রক্ষিপ্ত অংশসমূহকে কোন বিশুদ্ধ ব্যাখ্যামূলক নোট (উদাহরণস্বরূপ, [sic], অর্থাৎ কোন উদ্ধৃতির অবিকল অংশ, যা বাস্তবে ভুল হলেও অনুলিপির স্বার্থে হুবুহু তুলে ধরা হয়) হিসাবে সন্নিবেশ করা হতে পারে, তবে এর পেছনে অনেক সময় প্রতারণামূলক উদ্দেশ্যেও থাকতে পারে। নকল-আইসিডোরের জন্য দায়ী জাল অনুচ্ছেদ এবং কাজগুলি হল প্রতারণামূলক প্রক্ষিপ্ত অংশের উদাহরণ। একইভাবে, অ্যান্টিয়োকের ইগনেতিয়াসের চিঠিগুলো অ্যাপোলিনারিয়ার ধর্মহীনদের দ্বারা প্রক্ষিপ্ত করা হয়েছিল মূল চিঠিগুলো লেখার তিন শতাব্দী পর। সনদ এবং আইনি পাঠ্যগুলিও এ জাতীয় জালিয়াতির বিষয়বস্তু হয়ে থাকে। ত্রয়োদশ শতাব্দীতে, প্রোস ত্রিস্তান নামক মধ্যযুগীয় গদ্য রোম্যান্সে ত্রিস্তান গল্পের আলোকে পবিত্র গুপ্তধন (হলি গ্রেইল) অনুসন্ধানকে পুনঃব্যাখ্যা করার জন্য বাইবেলের লাতিন অনুবাদ (ভাল্গেট) থেকে "কোয়েস্ট দেল সেন্ট গ্রাল" নামে আরও একটি প্রোস (গদ্য) রোম্যান্স তাতে সম্পূর্ণরূপে প্রবেশ করানো হয়েছিল।
তবে, বেশিরভাগ প্রক্ষিপ্ত অংশ ভুলত্রুটির ফলে ঘটে যা বিশেষত দীর্ঘ সময় ধরে পাণ্ডুলিপি হাতে লিখে অনুলিপি করার সময় ঘটে থাকে। উদাহরণস্বরূপ, কোনও পাঠ্য অনুলিপি করার সময় যদি কোন লেখক ত্রুটি করেন এবং কিছু লাইন বাদ দেন, তবে তিনি বাদ দেওয়া উপাদানগুলো মার্জিনে অন্তর্ভুক্ত করে থাকেন। তবে পাঠকদের তৈরি মার্জিন নোটগুলো প্রায় সকল পাণ্ডুলিপিতে উপস্থিত থাকে। তাই, বহু বছর পরে পাণ্ডুলিপির অনুলিপি তৈরি করতে চান এমন একজন ভিন্ন অনুলেখক এটি নির্ধারণ করতে অত্যন্ত সমস্যার সম্মুখীন হন যে, মার্জিন নোটটি কি পূর্ববর্তী লিখিত লেখকের দ্বারা আলাদা করা ছিল (যা পাঠ্যে অন্তর্ভুক্ত করা উচিত) নাকি এটি পাঠক দ্বারা তৈরি করা কোন টীকা ছিল (যা উপেক্ষা করা উচিত বা মার্জিনে রাখা উচিত)।
বিবেকবান অনুলেখকগণ পাণ্ডুলিপিতে যে সমস্ত কিছু প্রকাশিত হয়েছিল তা অনুলিপি করতেন, তবে সব ক্ষেত্রেই ব্যক্তিগত রায় প্রয়োগের জন্য শাস্ত্রীয়দের প্রয়োজন ছিল। ব্যাখ্যামূলক নোটগুলোকে সাধারণত এই বৈষয়িক প্রক্রিয়ার স্বাভাবিক ফলাফল হিসাবে কোন পাণ্ডুলিপির মূল লেখায় প্রবেশ করানো হয়ে থাকে।
আধুনিক পণ্ডিতগণ প্রক্ষিপ্ত অংশ সনাক্তকরণের জন্য কৌশলের বিকাশ ঘটিয়েছেন, যা প্রায়শই আধুনিক পর্যবেক্ষকদের কাছে অত্যন্ত গুরুত্বপূর্ণ, তবে মধ্যযুগীয় অনুলিপিবিদদের কাছে তা কম গুরুত্বপূর্ণ বলে বিবেচিত হত।
উদাহরণস্বরূপ, কমা জোহানেয়ামকে সাধারণত প্রক্ষিপ্ত অংশ হিসাবে বিবেচনা করা হয়। ইহুদি এবং খ্রিস্টান ধর্মশাস্ত্রের (ক্যানন) বাইরে থাকা ইহুদি গ্রন্থগুলোর খ্রিস্টধর্মের প্রভাবে পরিবর্তিত হয়ে যাওয়ার ঘটনাকে প্রায়শই খ্রিস্টাধর্মের প্রক্ষিপ্ত অংশ হিসাবে বর্ণনা করা হয়।
তপোবন

তপোবন পশ্চিম নেপালের মহাকালী অঞ্চলের দরচুলা জেলার একটি গ্রাম উন্নয়ন কমিটি। ১৯৯১ সালের নেপাল জনগণনা অনুসারে,তপোবনে ৩০৫ টি পরিবার ও মোট ১৮৪১ জন জনগণ বসবাস করেন।
মৌরিতানিয়া জাতীয় ফুটবল দল

মৌরিতানিয়া জাতীয় ফুটবল দল () হচ্ছে আন্তর্জাতিক ফুটবলে মৌরিতানিয়ার প্রতিনিধিত্বকারী পুরুষদের জাতীয় দল, যার সকল কার্যক্রম মৌরিতানিয়ার ফুটবলের সর্বোচ্চ নিয়ন্ত্রক সংস্থা মৌরিতানিয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৭০ সাল হতে ফুটবলের সর্বোচ্চ সংস্থা ফিফার এবং ১৯৭৬ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬১ সালের ২৫শে ডিসেম্বর তারিখে, মৌরিতানিয়া প্রথমবারের মতো আন্তর্জাতিক খেলায় অংশগ্রহণ করেছে; কোত দিভোয়ারের আবিজানে অনুষ্ঠিত উক্ত ম্যাচে মৌরিতানিয়া মালাগাসি প্রজাতন্ত্রের কাছে ৫–১ গোলের ব্যবধানে পরাজিত হয়েছে।
২০,০০০ ধারণক্ষমতাবিশিষ্ট নুওয়াকশুত অলিম্পিক স্টেডিয়ামে "চিঙ্গুয়েত্তির সিংহ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মৌরিতানিয়ার রাজধানী নুওয়াকশুতে অবস্থিত। বর্তমানে এই দলের ম্যানেজারের দায়িত্ব পালন করছেন কোরঁত্যাঁ মারত্যাঁ এবং অধিনায়কের দায়িত্ব পালন করছেন মুলুদিয়া উজদার রক্ষণভাগের খেলোয়াড় আব্দুল বা।
মৌরিতানিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মৌরিতানিয়া এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছিল।
বিসাম, ইসমাইল দিয়াকিতে, আব্দু লতিক গেয়ে, আব্দুল বা এবং মুক্তার সিদি আল হাসিনের মতো খেলোয়াড়গণ মৌরিতানিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৭ সালের জুলাই মাসে প্রকাশিত র‌্যাঙ্কিংয়ে মৌরিতানিয়া তাদের ইতিহাসে সর্বোচ্চ অবস্থান (৮১তম) অর্জন করে এবং ২০১২ সালের নভেম্বর মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মৌরিতানিয়ার সর্বোচ্চ অবস্থান হচ্ছে ১১৬তম (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১৮২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
শ্রীমঙ্গল রেলওয়ে স্টেশন

শ্রীমঙ্গল রেলওয়ে স্টেশন হচ্ছে বাংলাদেশের মৌলভীবাজার জেলার শ্রীমঙ্গল উপজেলায় অবস্থিত একটি রেলওয়ে স্টেশন। এটি আখাউড়া–কুলাউড়া–ছাতক রেলপথের অন্তর্ভুক্ত। ১৯১২ সালে এটি চালু হয়।
১৯১২ সালে শ্রীমঙ্গল রেলওয়ে স্টেশন চালু হয়। প্রথম দিকে ব্রিটিশরা রেলগাড়ি দিয়ে চা ও বিভিন্ন পণ্য উঠা-নামাতে এটি ব্যবহার করত। পরে আস্তে আস্তে এখানে ট্রেনে ভ্রমণকারী মানুষের সংখ্যা বৃদ্ধি পায়।
২০২০ সালের হিসাবে মোট ছয়টি আন্তঃনগর ট্রেন এই স্টেশনে যাত্রাবিরতি দেয়। এর মধ্যে রয়েছে ঢাকা–সিলেট রেলপথের উপবন এক্সপ্রেস, কালনী এক্সপ্রেস, জয়ন্তিকা এক্সপ্রেস ও পারাবত এক্সপ্রেস এবং চট্টগ্রাম–সিলেট রেলপথের উদয়ন এক্সপ্রেস ও পাহাড়িকা এক্সপ্রেস। এছাড়াও লোকাল ও মেইল ট্রেন এই স্টেশনে চলাচল করে।
শ্রীমঙ্গল রেল স্টেশন বিভিন্ন সমস্যায় জর্জরিত। ঢাকা-সিলেট-চট্টগ্রাম রুটে প্রতিদিন ছয়টি আন্তঃনগর ট্রেন চলাচল করে। তবে বর্তমানে প্রযুক্তিগত সমস্যার কারণে সিলেট-চট্টগ্রাম রুটের জালালাবাদ এক্সপ্রেস মেল ট্রেন বন্ধ রয়েছে। ভ্রমণকারীরা টিকেট সঙ্কট, সরকারী শৌচাগারের অভাব, বসার ব্যবস্থার অভাব, অস্বাস্থ্যকর প্ল্যাটফর্ম, দুর্বল রেল লাইন, এবং প্রশাসন কর্তৃক প্রদত্ত সেবার মান নিয়ে অসন্তুষ্ট।
২০০০০ বরুণ

২০০০০ বরুণ হল একটি বৃহদাকার নেপচুনোত্তর বস্তু এবং কাইপার বেষ্টনীতে অবস্থিত একটি সম্ভাব্য বামন গ্রহ। এটিকে সাময়িকভাবে (ইংরেজি: ) নামে চিহ্নিত করা হয়েছিল। ২০০০ সালের ডিসেম্বর মাসে মার্কিন জ্যোতির্বিজ্ঞানী রবার্ট ম্যাকমিলান কিট পিক ন্যাশানাল অবজার্ভেটরিতে একটি স্পেসওয়াচ সমীক্ষা চালানোর সময় এই বস্তুটি আবিষ্কার করেন। বৈদিক সাহিত্যে উল্লিখিত প্রাচীনতম হিন্দু দেবতাদের অন্যতম বরুণের নামানুসারে এই বস্তুটির নামকরণ করা হয়। এই লম্বাটে আকারের কারণ বস্তুটির দ্রুত আবর্তন।
বরুণের আলোক বক্ররেখার গণনা ইঙ্গিত করে যে, এটি একটি জেকবি উপগোলক এবং এটির লম্বাটের গড়নের কারণ হল দ্রুত আবর্তন। পৃষ্ঠভাগে জটিল জৈব যৌগের উপস্থিতির কারণে বরুণের পৃষ্ঠভাগ মাঝারি রকমের লাল। পৃষ্ঠভাগে জলীয় বরফও বিদ্যমান। মনে কথা হয় যে, অতীতের সংঘর্ষের ঘটনাগুলির ফলে এই জলীয় বরফ অনাবৃত হয়ে পড়েছে। এই সংঘর্ষগুলির ফলেই সম্ভবত বরুণের আবর্তনের গতি দ্রুত হয়েছে। বরুণের চারপাশে কোনও প্রাকৃতিক উপগ্রহ পাওয়া না গেলেও অথবা সরাসরি আলোকচিত্রে ধৃত না হলেও ২০১৯ সালে এটির আলোক বক্ররেখায় ভিন্নতার মাত্রা খুব কাছ থেকে বরুণকে প্রদক্ষিণকারী একটি উপগ্রহের উপস্থিতির সম্ভাবনাই ইঙ্গিত করে।
ভরত বোঘারা

ভরত বোঘারা দ্বাদশ বিধানসভা পরিষদে গুজরাতের জাসদান নির্বাচনী কেন্দ্র থেকে আইনসভার সদস্য ছিলেন। তিনি জসদানের ধ্রুব কটন প্রসেসিং প্রাইভেট লিমিটেডের পরিচালক। তিনি অল গুজরাত স্পিনিং মিল অ্যাসোসিয়েশনের চেয়ারম্যানও রয়েছেন।
ঈশ্বরভাই চাভদা

ঈশ্বরভাই চাভদা গুজরাতের ভারতীয় জাতীয় কংগ্রেসের নেতা ছিলেন। তিনি আনন্দ লোকসভা কেন্দ্র থেকে একাধিকবার লোকসভায় নির্বাচিত হয়েছিলেন।
২০০৭ সালে তিনি মারা যান।
ধরশিভাই খানপুরা

ধরশিভাই লাখাভাই খানপুরা (মৃত্যু: ২০ নভেম্বর ২০২০) গুজরাতের একজন ভারতীয় রাজনীতিবিদ ছিলেন।
খানপুরা গুজরাতের বনাসকান্ঠা জেলার ভাদা গ্রামের বাসিন্দা। তিনি চতুর্থ শ্রেণি পর্যন্ত পড়াশোনা করেছিলেন। 
তিনি গুজরাত বিধানসভার সদস্য হিসাবে চারবার কাঁকরেজ আসনের প্রতিনিধিত্ব করেছিলেন। ১৯৯০ সালে জনতা দলের সদস্য হিসাবে প্রথমবার এবং ১৯৯৫, ২০০২ এবং ২০১২ সালে ভারতীয় জাতীয় কংগ্রেসের সদস্য হিসাবে তিনি বিধানসভায় নির্বাচিত হয়েছিলেন। তিনি ২০১২ সালের নির্বাচনে মাত্র ৬০০ ভোটের ব্যবধানে জয়লাভ করেছিলেন। 
কোভিড -১৯ -এর কারণে তিনি ২০২০ সালের ৩ নভেম্বর আহমেদাবাদের ইউএন মেহতা হাসপাতালে মারা যান।
বাবুভাই দেসাই

বাবুভাই দেসাই হলেন আইনসভার সদস্য। তিনি দ্বাদশ বিধানসভায় গুজরাত মেহসানার মাকতুপুরের কানরেজ আসন থেকে গুজরাতের শ্রেষ্ঠ এমএলএ পুরস্কার বিজয়ী বিধায়ক।
কানাইলাল নানাভাই দেসাই

কানাইলাল নানাভাই দেসাই ছিলেন একজন ভারতীয় রাজনীতিবিদ। তিনি সুরত থেকে ভারতীয় জাতীয় কংগ্রেসের সদস্য হিসাবে লোকসভার সংসদের নিম্ন সভায় নির্বাচিত হয়েছিলেন।
সোমজিভাই দামোর

সোমজিভাই দামোর (জন্ম: ২০ জুন ১৯৪০) গুজরাটের একজন ভারতীয় আদিবাসী রাজনীতিবিদ। তিনি প্রথমবার ১৯৭৭ দোহাদ আসন থেকে ভারতীয় জাতীয় কংগ্রেসের প্রার্থী হিসাবে ৬ষ্ঠ লোকসভায় নির্বাচিত হয়েছিলেন। ১৯৮০, ১৯৮৮, ১৯৮৯, ১৯৯১, ১৯৯৯ এবং ১৯৯৮ সালে তিনি একই আসন থেকে পুনরায় লোকসভায় নির্বাচিত হয়েছিলেন। ১৯৯৯ সালের লোকসভা নির্বাচনে তিনি ভারতীয় জনতা পার্টির বাবুভাই খিমাভাই কাতারাকে পরাজিত করেন। 
২০০৪ সালের লোকসভা নির্বাচনের আগে দামোর কংগ্রেস ছেড়ে চলে গিয়েছিলেন।
পরে দামোর ২০০৫ সালে তিনি জাতীয়তাবাদী কংগ্রেস পার্টিতে যোগদান করেছিলেন।
দামোর হলেন আখিল ভারতীয় আদিবাসী বিকাশ পরিষদের সভাপতি।
রতুভাই আদানী

রতুভাই আদানী একজন ভারতীয় রাজনীতিবিদ, তিনি গুজরাতের কৃষিমন্ত্রী হিসাবে দায়িত্ব পালন করেছিলেন। তিনি ১৯৭০ থেকে ১৯৭২ সাল পর্যন্ত ভারতীয় জাতীয় কংগ্রেসের গুজরাত রাজ্য ইউনিটের সভাপতিও ছিলেন।
বাজা বাবুভাই

বাজা বাবুভাই ভারতের গুজরাত বিধানসভা মঙ্গরোল বিধানসভা কেন্দ্রের প্রতিনিধিত্বকারী বিধানসভার সদস্য। তিনি ভারতীয় জাতীয় কংগ্রেস দলের সদস্য। ২০১৪ সালে একটি উপনির্বাচনে তিনি বিধানসভায় নির্বাচিত হয়েছিলেন।
নলিন ভট্ট

নলিন ভট্ট গুজরাতের ভারতীয় জনতা পার্টির নেতা ছিলেন। তিনি গুজরাত বিধানসভার সদস্য ছিলেন এবং কেশুভাই প্যাটেল মন্ত্রণালয়ে মন্ত্রীর দায়িত্ব পালন করেছিলেন।
মধুভাই জেলিয়াভাই ভয়ে

মধুভাই জেলিয়াভাই ভয়ে গুজরাটের রাজনীতিবিদ। তিনি ভারতীয় জাতীয় কংগ্রেসের সদস্য।
২০০২ সালে তিনি গুজরাটের ডাং জেলার বানসদা বিধানসভা কেন্দ্র থেকে নির্বাচিত হয়েছিলেন।
বিহার বিধানসভা

বিহার বিধানসভা, হল ভারতের বিহার রাজ্যের দ্বিকক্ষ বিশিষ্ট আইনসভার নিম্নকক্ষ।
১৯৩৭ সালে বিহার আইনসভা অস্তিত্ব লাভ করে। বিধানসভাটি ছিল ১৫২ সদস্যের। ভারতের সংবিধানের বিধান অনুসারে, রাজ্যে প্রথম সাধারণ নির্বাচন ১৯৫২ সালে অনুষ্ঠিত হয়েছিল। বিধানসভায় সদস্যপদের মোট শক্তি ছিল ৩৩১ জন, একজন মনোনীত সদস্যসহ। বিধানসভার প্রথম জননেতা ডক্টর শ্রী কৃষ্ণ সিংহ মুখ্যমন্ত্রী হয়েছিলেন, প্রথম উপ-নেতা ডঃ অনুগ্রহ নারায়ণ সিং নির্বাচিত হয়ে রাজ্যের প্রথম উপ-মুখ্যমন্ত্রী হয়েছিলেন। দ্বিতীয় সাধারণ নির্বাচনের সময় সদস্যপদ হ্রাস করে ৩১৮ করা হয়েছিল। ১৯৭৭ সালে, বিহার বিধানসভার মোট নির্বাচিত সদস্যের সংখ্যা ৩১৮ থেকে ৩২৪এ উন্নীত করা হয়েছিল। বিহার পুনর্গঠন আইন অনুসারে সংসদের একটি আইন দ্বারা ঝাড়খণ্ডের একটি পৃথক রাজ্য গঠনের সাথে সাথে, বিহার বিধানসভার শক্তি ৩২৪ থেকে কমিয়ে ২৪৩ সদস্য করা হয়েছিল। ২৪৩টি আসনের মধ্যে ৩৮ এসসি এবং ২টি এসটি সংরক্ষিত আসন রয়েছে।
নীচে বিহার বিধানসভা গঠন ও বিলোপের তারিখগুলি দেওয়া হল। প্রতিটি বিধানসভার জন্য প্রথম বৈঠকের তারিখ এবং মেয়াদ শেষ হওয়ার তারিখ সংবিধান এবং ভেঙ্গে দেয়ার তারিখের সাথে পৃথক হতে পারে (যথাক্রমে)।
বিহার বিধানসভা কোনও স্থায়ী সংস্থা নয় এবং এটি বিলীন হয়ে যেতে পারে। বিধানসভার মেয়াদ পাঁচ বছর, যতক্ষণ না এটি ভেঙ্গে দেয়া হয়। বিধানসভার সদস্যগণ জনগণের দ্বারা সরাসরি ভোটে নির্বাচিত হন।
প্রতি বছর তিনটি অধিবেশন (বাজেট অধিবেশন, বর্ষার অধিবেশন, শীতকালীন অধিবেশন) হয়।
আইনসভার অধিবেশনগুলির সভাপতিত্ব করেন স্পিকার। স্পিকার প্রমাণ করেন যে কোনও বিল সাধারণ বিল বা মানি বিল কিনা। সাধারণত তিনি ভোটিংয়ে অংশ নেন না তবে টাইয়ের ক্ষেত্রে তিনি ভোট দেন। বিজয় কুমার সিনহা বিহার বিধানসভার বর্তমান স্পিকার। আইনসভায় একটি সচিবালয়ও রয়েছে যার নেতৃত্বে থাকেন একজন সচিব। তিনি স্পিকারের শৃঙ্খলাবদ্ধ নিয়ন্ত্রণে থাকেন। সচিবের কাজ হ'ল স্পিকারকে সহায়তা করা। বটেশ্বর নাথ পান্ডে বিহার বিধানসভার বর্তমান সচিব।